Kamu bisa jelasin ke aku soal Pablo Neruda dalam bahasa banjar?

Pablo Neruda () adalah ngaran samaran panulis Chili, Ricardo Eliecer Neftalí Reyes Basoalto. Neruda disambat sabagai salah saurang panyair babasa Spanyol nang paling hibat di abad ka-20. Sidin jua marupakan saurang panulis nang produktif. Tulisan-tulisan sidin tadiri matan puisi-puisi cinta nang erotik, puisi-puisi nang surealis, epos sejarah, puisi-puisi politik, sampai puisi-puisi sual hal-hal nang biasa, nang kaya alam wan laut. Novelis Kolombia, Gabriel García Márquez manyambat sidin "panyair paling ganal di abad ka-20 dalam sagala bahasa". Pas 1971, Neruda dapat Panghargaan Nobel dalam Sastra.

Pas sidin masih hidup, sidin tarkanal karna kayakinan-kayakinan pulitiknya. Sabagai saurang komunis nang vokal, sidin suah satumat jadi senator gasan Partai Komunis Chili di Kongres Chili sabalum tapaksa maasingakan diri.

Ngaran samaran Neruda diambil matan ngaran panulis wan panyair Ceko, Jan Neruda; nang sampai wahini dipakai gasan ngaran rasmi sidin.